Imaginaţi-vă că vă uitaţi cu un prieten la o comedie,
în care un amic insolent intră într-o cameră,
ducând un tort cu patru etaje.
Se împiedică, cade și se înfige cu faţa în tort.
Prietenul se cocoșează de râs şi spune: „Ce ridicol, ce ironic !”
Repede, ce faceți ?
Râdeți și voi şi acceptați interpretarea greşită a ironiei ?
Sau renunțați la prudență şi-i explicați adevărata semnificaţie a ironiei ?
Dacă sunteți în locul meu, alegeți a doua variantă.
Din păcate, ironia a fost înţeleasă complet greşit.
Folosim termenul ori de câte ori vedem ceva amuzant sau întâmplător.
Deși multe exemple de ironie autentică pot fi amuzante,
nu acesta e factorul principal al ironiei.
O situaţie e ironică numai dacă ceea ce se întâmplă
e exact opusul a ceea ce se aştepta.
Dacă te aştepți la A, dar obţii B, atunci vorbim de ironie.
Să luăm ca exemplu situaţia cu tortul.
Când cineva intră de-abia ținând ceva ce n-ar trebui să care singur,
se împiedică, cade şi face mizerie, e amuzant, dar nu e ironic.
De fapt, probabil că te aştepţi ca cineva care cară singur un tort uriaș să cadă.
Când o face, realitatea se aliniază la aşteptări, deci aceasta nu e ironie.
Dar dacă amicul insolent ar intra purtând o medalie de aur
câştigată la concursul de cărat torturi de la Jocurile Olimpice din Atlanta ?
Dacă amicul ar fi un purtător profesionist de torturi ?
Atunci ne-am fi putut aștepta în mod rezonabil ca el să fie mai priceput
când cară un tort ridicol de mare.
Când așteptările rezonabile n-ar fi fost împlinite de amicul împiedicat,
atunci ar fi fost exemplificată ironia.
Alt exemplu: o persoană în vârstă trimițând SMS-uri şi scriind pe blog.
În mod normal, ne așteptăm ca persoanelor mai mature
să nu le placă sau să nu se priceapă la tehnologie,
să le fie greu să pornească un computer
sau să aibă celulare vechi tip „cărămidă” din anii '80.
Nu te-ai aștepta să fie conectați, high-tech
sau suficient de pricepuți pentru SMS-uri ori bloguri,
ce sigur le par a fi ultimul răcnet, ceva ce nu aveau „pe vremea mea”.
Aşa că atunci când buni scoate smartphone-ul
și postează poze cu proteze dentare sau cu nepoţi, apare ironia.
Aşteptările rezonabile legate de situație nu sunt satisfăcute. Asta e ironia.
Deși s-ar putea ca situația cu tortul să nu fie ironică,
există tot felul de situaţii în viaţă care sunt.
Ieşiţi şi găsiţi exemplele autentice de ironie !